Source: http://www.stanisovska.sk/informacie-o-jaskyni/43-navstevny-poriadok
Timestamp: 2017-04-30 22:27:38+00:00

Document:
Šamanské miesto OBO (ovo) v jaskyni	Nápisy v jaskyni	Archeológia, prieskumy a výskumy	Hydrologické a biologické pomery, mikroklíma	Geologické pomery, morfológia a genéza priestorov	Vstupy a cenník	Návštevný poriadok	Program pre agentúry, uzavreté skupiny, firmy a kolektívy	Návštevný poriadok
VYHLÁŠKA Krajského úradu životného prostrediav v Žiline č. 5/2009 z 15. decembra 2009 o Návštevnom poriadku prírodnej pamiatky Malá Stanišovská jaskyňa.
Krajského úradu životného prostredia v Žiline č. 5/2009 z 15. decembra 2009 o Návštevnom poriadku prírodnej pamiatky Malá Stanišovská jaskyňa
Krajský úrad životného prostredia v Žiline podľa § 24 ods. 19 zákona č. 543/2002 Z. z. o ochrane prírody a krajiny (ďalej len „zákon“) a § 7 ods. 2 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov v znení zákona č. 205/2004 Z. z. po prerokovaní so Štátnou ochranou prírody Slovenskej republiky, Správou slovenských jaskýň ustanovuje: § 1 Účel vyhlášky
Účelom vyhlášky je prispieť k ochrane prírodnej pamiatky Malá Stanišovská jaskyňa (ďalej len „jaskyňa“) a jej únosnému využívaniu na kultúrno-výchovné účely úpravou podrobností o územnej ochrane a využívaní jaskyne a o správaní sa jej návštevníkov. § 2 Základné pojmy
a) návštevníka jaskyne každá fyzická osoba, ktorá vstúpi na územie jaskyne s cieľom jej kultúrnovýchovného využívania, b) kultúrno-výchovné využívanie jaskyne každý organizovaný vstup a prehliadka sprístupnenej časti jaskyne s cieľom poznávania jej prírodných a historických hodnôt a každý organizovaný vstup a pobyt v jaskyni v rámci telovýchovného, športového alebo kultúrno-výchovného podujatia, ako aj iného spoločenského podujatia prístupného verejnosti podľa § 24 ods. 4 písm. i) zákona, c) prevádzkovateľa jaskyne fyzická osoba oprávnená na podnikanie alebo právnická osoba prevádzkujúca jaskyňu na základe rozhodnutia orgánu ochrany prírody a krajiny podľa § 24 ods. 5 písm. b) zákona, d) sprievodcu fyzická osoba určená prevádzkovateľom jaskyne, ktorá je viditeľne označená ako sprievodca spôsobom odlišujúcim ju od návštevníkov jaskyne. § 3 Podmienky využívania jaskyne
(1) Základné povinnosti návštevníkov a prevádzkovateľa jaskyne vo vzťahu k ochrane jaskyne a bezpečnosti návštevníkov sú ustanovené v § 24 ods. 4 a 17 zákona. (2) Otváracia doba a čas vstupu do jaskyne sú uvedené v prílohe č. 1. (3) Maximálna denná návštevnosť jaskyne je 320 osôb v letnej sezóne od 1. júna do 30. septembra a 120 osôb v zimnej sezóne od 1. decembra do 31. marca. Mimo letnej a zimnej sezóny je maximálna denná návštevnosť jaskyne 300 osôb. (4) Vstúpiť do jaskyne a pohybovať sa v jaskyni možno len so sprievodcom po vyznačenej prehliadkovej trase jaskyne (ďalej len „prehliadková trasa jaskyne“). Prehliadková trasa jaskyne je uvedená v prílohe č. 2. (5) Pred vstupom a počas pobytu v jaskyni je návštevník povinný riadiť sa pokynmi sprievodcu. Čiastka 1/2010 Vestník vlády SR Strana 14
(6) Návštevníci nesmú
a) vstupovať do jaskyne pod vplyvom alkoholu alebo omamných látok, b) dotýkať sa, poškodzovať a ničiť sintrovú kalcitovú výplň a poškodzovať a ničiť ostatné zložky a prvky jaskynného ekosystému, c) zbierať nerasty a skameneliny, paleontologické nálezy a ich časti, d) rušiť, chytať alebo usmrcovať netopiere alebo iné živočíchy, e) odhadzovať odpadky, fajčiť alebo inak znečisťovať podzemné priestory, f) konzumovať potraviny a nápoje, g) rušiť pokoj a ticho a akýmkoľvek spôsobom narúšať výklad sprievodného slova pre návštevníkov, h) dotýkať sa exponátov, i) poškodzovať technické zariadenia, j) oslepovať návštevníkov a narúšať priebeh prehliadky používaním vlastných svietidiel, k) vybočovať a pohybovať sa mimo prehliadkovej trasy jaskyne, l) vzďaľovať sa od skupiny návštevníkov vedenej sprievodcom, zdržiavať sa a obmedzovať pohyb ostatných návštevníkov. (7) Sprievodca je oprávnený po opakovanom upozornení prerušiť prehliadku a vyviesť z jaskyne návštevníka, ktorý koná v rozpore s odsekmi 4 a 5, a to bez nároku na vrátenie vstupného. § 4 Účinnosť
Táto vyhláška nadobúda účinnosť 15. januára 2010. RNDr. Miloslav Štolfa, v. r. prednosta Krajského úradu Životného prostredia v Žiline
k vyhláške Krajského úradu životného prostredia v Žiline č. 5/2009
Otváracia doba a čas vstupu do jaskyne
Jaskyňa je otvorená celoročne okrem mesiaca november. Vstupy a prehliadku jaskyne na kultúrno-výchovné využívanie možno vykonávať od 9.00 do 20.00 hod. Čas jednotlivých vstupov do jaskyne je uvedený vo Vstupnom poriadku, ktorý vydáva prevádzkovateľ jaskyne. Príloha č. 2
Prehliadková trasa jaskyne:

References: § 24
 § 7
 § 1
 § 2
 § 24
 § 24
 § 3
 § 24
 § 4